CELEX: 62020CA0118
Language: da
Date: 2022-01-18 00:00:00
Title: Sag C-118/20: Domstolens dom (Store Afdeling) af 18. januar 2022 — JY mod Wiener Landesregierung (anmodning om præjudiciel afgørelse fra Verwaltungsgerichtshof — Østrig) (Præjudiciel forelæggelse – unionsborgerskab – artikel 20 TEUF og 21 TEUF – anvendelsesområde – afkald på statsborgerskab i en medlemsstat med henblik på at opnå statsborgerskab i en anden medlemsstat i overensstemmelse med tilsagn om naturalisation fra denne anden medlemsstat – tilbagekaldelse af dette tilsagn af hensyn til den offentlige orden eller sikkerhed – proportionalitetsprincippet – statsløshed)

14.3.2022   
            
            
               DA
            
            
               Den Europæiske Unions Tidende
            
            
               C 119/7
            
         
      Domstolens dom (Store Afdeling) af 18. januar 2022 — JY mod Wiener Landesregierung (anmodning om præjudiciel afgørelse fra Verwaltungsgerichtshof — Østrig)
      (Sag C-118/20) (1)
      
      (Præjudiciel forelæggelse - unionsborgerskab - artikel 20 TEUF og 21 TEUF - anvendelsesområde - afkald på statsborgerskab i en medlemsstat med henblik på at opnå statsborgerskab i en anden medlemsstat i overensstemmelse med tilsagn om naturalisation fra denne anden medlemsstat - tilbagekaldelse af dette tilsagn af hensyn til den offentlige orden eller sikkerhed - proportionalitetsprincippet - statsløshed)
      (2022/C 119/09)
      Processprog: tysk
      
         Den forelæggende ret
      
      Verwaltungsgerichtshof
      
         Parter i hovedsagen
      
      
         Sagsøger: JY
      
         Sagsøgt: Wiener Landesregierung
      
         Konklusion
      
      
                  1)
               
               
                  En situation, hvor en person, der kun har statsborgerskab i en enkelt medlemsstat, giver afkald på dette statsborgerskab — og dermed fortaber sin status som unionsborger — for at opnå statsborgerskab i en anden medlemsstat efter tilsagn givet af myndighederne i sidstnævnte medlemsstat om, at dette statsborgerskab vil blive meddelt den pågældende, er efter sin natur og sine konsekvenser omfattet af EU-retten, når dette tilsagn tilbagekaldes med den virkning, at denne person forhindres i at generhverve status som unionsborger.
               
            
                  2)
               
               
                  Artikel 20 TEUF skal fortolkes således, at de kompetente nationale myndigheder og i givet fald de nationale domstole i værtsmedlemsstaten er forpligtede til at undersøge, om afgørelsen om tilbagekaldelse af tilsagnet om meddelelse af statsborgerskab i denne medlemsstat, hvorved unionsborgerskabet endeligt fortabes for den pågældende person, er forenelig med proportionalitetsprincippet, når henses til de konsekvenser, som dette tab medfører for denne persons situation. Dette krav om forenelighed med proportionalitetsprincippet er ikke opfyldt, når en sådan afgørelse er begrundet i administrative overtrædelser af færdselsloven, som efter gældende national ret medfører en almindelig bødestraf.
               
            
         (1)  EUT C 209 af 22.6.2020.